**PROJEKTNI UVJETI I OPSEG USLUGA**

**za uslugu provedbe Kampanje o udomiteljstvu**

**evidencijski broj nabave: 12-JDN/20**

1. **Osnovni podaci o projektu**

Centar za pružanje usluga u zajednici Klasje Osijek provodi projekt „Podržimo i osnažimo dijete i obitelj“ (referentni broj projekta: UP.02.2.2.05.0006). Projekt se provodi u okviru Poziva na dostavu projektnih prijedloga „Podrška procesu deinstitucionalizacije i prevencije institucionalizacije djece i mladih“ (referentni broj Poziva: UP.02.2.2.05) financiranog iz Europskog socijalnog fonda.

Ciljevi projekta su:

* osnažiti izvaninstitucionalnu podršku djeci i mladima bez odgovarajuće roditeljske skrbi i njihovim obiteljima u Osječko-baranjskoj županiji te
* povećati stupanj osviještenosti i senzibilizacije javnosti o prednostima udomiteljstva.

Predviđeno trajanje projekta: 36 mjeseci.

Mjesto provedbe projekta: Osječko-baranjska županija, Grad Osijek.

Aktivnosti projekta:

1. Razvoj i širenje izvaninstitucijskih usluga za djecu, mlade i obitelji
2. Jačanje kapaciteta stručnjaka za pružanje izvanistitucijskih usluga
3. Promocija udomiteljstva kao alternativnog oblika skrbi za djecu
4. Promidžba i vidljivost
5. Upravljanje projektom i administracija

Očekivani rezultati (na razini aktivnosti):

1. Razvoj i širenje izvaninstitucijskih usluga za djecu, mlade i obitelji: zaposleno 8,5 novih stručnih radnika; nabavljena 2 vozila, IT i ostala oprema za pružanje novih/proširenih usluga; unajmljena 2 prostora za pružanje usluge poludnevnog boravka; osigurana prehrana za korisnike 2 nova poludnevna boravka tijekom 2 školske godine; uspostavljena 2 mobilna tima za uslugu savjetovanja i pomaganja; usluga poludnevnog boravka proširena na postojećoj lokaciji za 5 novih korisnika; 45 djece bez odgovarajuće roditeljske skrbi primilo uslugu poludnevnog boravka; 5 djece primilo uslugu savjetovanja i pomaganja; 40 obitelji primilo uslugu savjetovanja i pomaganja
2. Jačanje kapaciteta stručnjaka za pružanje izvanistitucijskih usluga: 15 stručnih radnika sudjelovalo na edukaciji Terapija igrom; 15 stručnih radnika sudjelovalo na edukaciji Kratko obiteljsko savjetovanje; 2 stručna radnika educirana na temu EU fondova; 8 stručnih radnika sudjelovalo na studijskom putovanju u Njemačku; 7 stručnih radnika sudjelovalo na studijskom putovanju u Nizozemsku; educirana 2 stručnjaka za primjenu Razvojnog testa; educirano 4 stručnjaka za primjenu Wechslerovog testa; educirano 4 stručnjaka za primjenu TSCS i TSCYC testa; educirana 2 stručnjaka za primjenu Projektivne tehnike Mozaik (PTM)
3. Promocija udomiteljstva kao alternativnog oblika skrbi za djecu: organizirana i provedena anketa za građane o stavovima i interesu za udomiteljstvo (100 upitnika); okrugli stol za 30 osoba; provedeno 12 tribina za građane (po 2 tribine u Osijeku, Belom Manastiru, Donjem Miholjcu, Našicama, Valpovu i Đakovu); objavljeno 10 tekstova u medijima; provedeno sudjelovanje na 10 javnih događanja; provedena konferencija za promicanje udomiteljstva; izrađeno i tiskano 500 brošura; organizirana 3 jednodnevna izleta za udomiteljske obitelji
4. Promidžba i vidljivost: izrađen logo projekta, promotivni materijali i web stranica; provedena završna konferencija projekta
5. Upravljanje projektom i administracija: ugovorena usluga administriranja, upravljanja projektom i provedbe javne nabave; odobreni Zahtjevi za nadoknadu sredstava; provedeni postupci javne nabave u skladu sa Zakonom o javnoj nabavi i internom pravilniku Ustanove
6. **Ciljevi radnog zadatka**

Glavni cilj radnog zadatka je uspješna provedba Kampanje o udomiteljstvu. Izvoditelj zadužen za provedbu Kampanje o udomiteljstvu će organizirati sve planirane javne događaje, okrugle stolove, anketiranje građana, promociju na javnim događanjima, sudjelovati na sastancima projektnog tima te izvještavati o provedbi svih planiranih aktivnosti. Detaljniji opis radnih zadataka nalazi se u sljedećoj točki dokumenta „3. Opseg posla“

1. **Opseg posla**
* Koncipiranje i provedba istraživanja ankete za građane o stavovima i interesu za udomiteljstvo i provedba analize istraživanja
* Organizacija prezentacijskih aktivnosti na javnim događanjima
* Organizacija okruglog stola (za minimalno 30 ljudi) i tribina za građane (po 2 tribine u Osijeku, Belom Manastiru, Donjem Miholjcu, Našicama, Valpovu i Đakovu)
* Organizacija dvodnevne konferencije na temu „Promicanje udomiteljstva“
* Priprema i izrada 10 tematskih tekstova za objave u medijima
* Priprema tekstualnih materijala za brošure
* Priprema i provedba aktivnosti umrežavanja korisnika projekta
* Učinkovita suradnja s članovima projektnog tima
1. **Očekivani rezultati**
* Organizirana i provedena anketa za građane o stavovima i interesu za udomiteljstvo i izrađena analiza
* Proveden okrugli stol za minimalno 30 osoba
* Provedeno 12 tribina za građane (po 2 tribine u Osijeku, Belom Manastiru, Donjem Miholjcu, Našicama, Valpovu i Đakovu)
* Objavljeno 10 tekstova u medijima
* Organizirano i provedeno sudjelovanje na ukupno 10 javnih događanja
* Provedena konferencija za promicanje udomiteljstva
* Isplanirane i uspješno provedene planirane projektne aktivnosti,
1. **Profil izvoditelja/potrebna izobrazba i ostali uvjeti predloženog stručnjaka**
* relevantno iskustvo u organizaciji i provedbi edukativnih radionica, sastanaka i konferencija, na raspolaganju minimalno 1 stručnjak sa minimalno dvogodišnjim iskustvom u provedbi organizacije javnih događanja
* minimalno 1 (jedna) referenca o organiziranim konferencijama i okruglim stolovima

Ostali uvjeti (dokazuje se životopisima stručnjaka):

* Organizacijske i komunikacijske vještine,
* Sposobnost samostalnog vođenja administrativnih poslova,
* Sposobnost samostalnog vođenja propisanih dokumenata
* Sposobnost organizacije javnih događanja
1. **Sadržaj ponude**

Ponuda obavezno mora sadržavati:

* popunjen, ovjeren i potpisan ponudbeni list
* potpisane i ovjerene projektne uvjete i opseg usluga za uslugu provedbe Kampanje o udomiteljstvu, ev. broj nabave **12-JDN/20** u znak prihvaćanja projektnih uvjeta i opsega usluga
* dokaz pravne i poslovne sposobnosti: rješenje o upisu u poslovni, sudski (trgovački), strukovni, obrtni ili drugi odgovarajući registar (izvod ne smije biti stariji od 30 dana računajući od dana otvaranja ponuda)
* potvrdu porezne uprave kao dokaz da je ponuditelj ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza (potvrda ne smije biti starija od 30 dana računajući od dana otvaranja ponuda)
* životopis stručnjaka iz kojega su razvidna gore navedena iskustva, kvalifikacije i vještine,

Navedenim obaveznim dokumentima ponuditelj može priložiti i ostale dokaze, ukoliko ih posjeduje, o iskustvima i vještinama relevantnim za opis posla (potvrde/uvjerenja o pohađanim edukacijama, seminarima, preporuke i sl.). Može se priložiti elektronički ispis dokumenata.

1. **Trajanje projekta i procjena potrebnog vremena**

Razdoblje provedbe projekta: 36 mjeseci

Datum početka obavljanja usluge: datum sklapanja Ugovora o usluzi provedbe Kampanje o udomiteljstvu sa odabranim ponuditeljem

Datum završetka obavljanja usluge: datum završetka provedbe projekta.

1. **Kriteriji odabira**

Kriterij odabira je najniža ponuđena cijena.

U Osijeku, 30.3 2020. god.

 **Za ponuditelja**

MP

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(ime i prezime te potpis ovlaštene osobe)*